Polícia obvinila vodiča z tragédie v Bratislave. Takýto trest mu hrozí
Polícia navrhuje väzbu pre 60-ročného Dušana Dědečka, ktorý opitý spôsobil v nedeľu (2. 10.) tragickú nehodu v centre Bratislavy s piatimi obeťami. Obvinili ho z trestného činu všeobecného ohrozenia. V prípade preukázania viny mu hrozí trest odňatia slobody na 20 až 25 rokov alebo na doživotie. Informoval o tom bratislavský krajský policajný hovorca Michal Szeiff.
"Na základe doterajšej dôkaznej situácie došlo k zmene právnej kvalifikácie a následne bolo zo strany vyšetrovateľa bratislavskej krajskej kriminálky vznesené obvinenie z trestného činu všeobecného ohrozenia," spresnil Szeiff.
Obvinený, ktorý pred jazdou požíval alkohol, zišiel podľa polície vo vysokej rýchlosti počas jazdy v centre Bratislavy mimo vozovky na zastávku mestskej hromadnej dopravy Zochova. "Tam sa v tom čase nachádzalo približne 40 ľudí, pričom došlo k zrážke vozidla s osobami," uviedol hovorca.
V dôsledku zrážky bezprostredne na mieste zahynuli štyria ľudia. Traja boli v kritickom stave prevezení do nemocníc, ďalší traja utrpeli zranenia vyžadujúce si ich ošetrenie v nemocniciach. V pondelok (3. 10.) zomrela piata osoba, ktorá bola hospitalizovaná v nemocnici. Išlo o 21-ročné dievča. Medzi obeťami boli študenti Univerzity Komenského v Bratislave a Slovenskej technickej univerzity v Bratislave. Jeden zo zranených zostáva naďalej v kritickom stave.
Polícia deklaruje, že venovala maximálny dôraz všetkým potrebným procesným úkonom s cieľom zaistenia všetkých potrebných dôkazov. "Na základe toho bola zabezpečená potrebná dôkazná situácia, umožňujúca vzniesť obvinenie konkrétnej osobe," skonštatoval Szeiff.
Podľa webu tvnoviny.sk sa auto z podjazdu vyrútilo 130-kilometrovou rýchlosťou a zastávkou preletelo rýchlosťou 110 km/h.
Polícia vyšetruje okolnosti nehody na bratislavskej križovatke. Vozidlo zrazilo chodca
Polícia vyšetruje okolnosti dopravnej nehody, ku ktorej prišlo 20. januára približne o 16.00 h na bratislavskej križovatke Trnavská cesta - Bajkalská ulica.
Rakúsky prezident pricestuje v utorok na oficiálnu návštevu Slovenska
Rakúsky prezident Alexander Van der Bellen pricestuje v utorok 31. januára na oficiálnu návštevu Slovenska.
Vodič pri úteku pred políciou vrazil do ďalšieho auta a zrazil troch chodcov
Vodič automobilu zrazil v piatok popoludní na chodníku v Banskej Bystrici troch chodcov.
SNS rokovala s ďalšími stranami o spoločnom postupe do najbližších volieb
Na ústredí mimoparlamentnej SNS sa uskutočnilo prvé rokovanie viacerých politických subjektov o spoločnom postupe do najbližších parlamentných volieb.
Bratislavské policajné stanice mali neohlásenú kontrolu. Takto dopadla
Neohlásený monitoring troch náhodne vybraných policajných staníc v Bratislave neukázal podľa Kancelárie verejného ochrancu práv žiadne nedostatky formálneho charakteru.